stanford-oval/wikipedia huggingface dataset:
עמית עברי
ביוגרפיה > 2010

בתחילת אליפות ישראל בשחייה שנערכה בווינגייט ביולי 2010 קיבלה עברי תמריץ כספי בגובה 10,000 שקלים מהוועד האולימפי הישראלי. בתחרות עצמה היא זכתה ב-3 מדליות זהב, במשחה ל-50 מטר פרפר בתוצאה של 26.66 שניות, במשחה ל-100 מטר חופשי בתוצאה של 57.57 שניות ובמשחה ל-200 מטר מעורב אישי בתוצאה של 2:18.20 דקות. בסיום התחרות היא זכתה בגביע על שם ד"ר סלי מזור שעמד בראשות ועדת השחייה בתקופת ההתאחדות לספורט, לאחר שקבעה את התוצאה האיכותית ביותר בתחרות, במשחה ל-50 מטר פרפר.
באליפות אירופה בשחייה שנערכה בבודפשט באוגוסט אותה שנה סיימה עברי במקום חמישי במשחה ל-100 מטר פרפר בתוצאה של 58.73 שניות, בשלב חצי הגמר ובשלב המוקדמות היא קבעה תוצאה של 58.64 שניות, במקום שמיני במשחה ל-50 מטר פרפר בתוצאה של 26.53 שניות (בשלב חצי הגמר היא עלתה מהמקום השישי בתוצאה של 26.51 שניות), במקום 13 במשחה ל-200 מטר מעורב אישי בשיא ישראלי חדש של 2:16.12 דקות, שיפור ניכר לשיא בן 10 שנים של ורד בורוכובסקי (2:17.31 דקות) ובמקום 11 במשחה שליחות 4x100 מטר מעורב, ביחד עם וולצ'קוב, בנך, וחרפק בתוצאה של 4:11.00 דקות.
באליפות אירופה בשחייה (בריכת 25 מטר) שנערכה באיינדהובן, הולנד בנובמבר אותה שנה סיימה עברי במקום רביעי במשחה ל-50 מטר פרפר בתוצאה של 26.04 שניות, בשלב חצי הגמר היא קבעה תוצאה של 25.98 שניות ועלתה לגמר מהמקום השני, במקום שישי במשחה ל-100 מטר מעורב אישי בתוצאה של 1:00.88 דקות, בשלב חצי הגמר היא קבעה שיא ישראלי חדש של 1:00.60 דקות, וגם בשלב המוקדמות היא קבעה שיא ישראלי חדש של 1:01.31 דקות, שיפור לשיא של בורוכובסקי (1:01.82 דקות), במקום 11 במשחה ל-200 מטר מעורב אישי בשיא ישראלי חדש של 2:12.71 דקות, שיפור לשיא בן 8 השנים של בורוכובסקי (2:13.75 דקות). מספר דקות לאחר משחה גמר 100 מטר מעורב אישי, היא ניגשה לשחות בשלב חצי הגמר את המשחה ל-100 מטר פרפר, אך העייפות הכריעה אותה והיא סיימה רק במקום 15 בתוצאה איטית עבורה, 1:00.64 דקות, בשלב המוקדמות היא קבעה תוצאה של 58.31 שניות ועלתה מהמקום השני ובמקום 24 במשחה ל-50 מטר חופשי בשיא אישי חדש של 25.80 שניות.
ביוגרפיה > 2011

בתחרות "מרה נוסטרום" שנערכה בברצלונה, ספרד ביוני 2011 סיימה עברי במקום רביעי במשחה ל-200 מטר מעורב אישי בשיא ישראלי חדש של 2:15.69 דקות.
באליפות העולם בשחייה שנערכה בשאנגחאי, סין בשנת 2011 סיימה עברי במקום 16 במשחה ל-50 מטר פרפר בתוצאה של 26.79 שניות ובמקום 24 במשחה ל-100 מטר פרפר בתוצאה של 59.56 שניות.
באליפות אירופה בשחייה (בריכת 25 מטר) שנערכה בשצ'צ'ין שבפולין בהמשך השנה, סיימה עברי במקום רביעי במשחה ל-50 מטר פרפר בתוצאה של 26.11 שניות, במקום עשירי במשחה ל-200 מטר מעורב אישי. בשלב המוקדמות היא קבעה שיא ישראלי חדש של 2:10.81 דקות.
ביוגרפיה > 2012 > מדליית ארד באליפות אירופה בשחייה

באליפות אירופה בשחייה שנערכה בדברצן, הונגריה במאי 2012 זכתה עברי במדליית ארד במשחה ל-100 מטר פרפר בתוצאה של 58.78 שניות, אחרי אינגוילד סנילדל מנורווגיה (58.04 שניות) ומרטינה גרנסטרם משוודיה (58.07 שניות). בשלב המוקדמות היא קבעה תוצאה של 58.64 שניות, המהווה קריטריון לאולימפיאדת לונדון, ועלתה לחצי הגמר מהמקום השלישי. נוסף לכך, היא סיימה במקום שמיני במשחה ל-50 פרפר בתוצאה של 26.77 שניות, בשלב חצי הגמר היא קבעה תוצאה של 26.68 שניות. במשחה ל-200 מטר מעורב אישי היא קבעה שיא ישראלי חדש של 2:13.77 דקות ועלתה מהמקום השישי לשלב הגמר, אך היא נמחקה משלב הגמר על מנת להתמקד במשחה ל-100 מטר פרפר שנערך כ-15 דקות בין המשחים. כבר בשלב המוקדמות היא קבעה שיא ישראלי חדש של 2:14.69 דקות ועלתה מהמקום השלישי.
ביוגרפיה > 2012 > חצי גמר אולימפי

באולימפיאדת לונדון (2012) סיימה עברי בחצי הגמר במשחה 200 מטר מעורב אישי במקום ה-13, בתוצאה 2:13.31 דקות, הישג השיא של שחיינית ישראלית באולימפיאדה. בשלב המוקדמות סיימה במקום 12 בשיא ישראלי חדש של 2:13.29 דקות, והעפילה לחצי הגמר, ובכך הייתה לשחיינית הישראלית הראשונה שהגיעה לשלב חצי הגמר באולימפיאדה. נוסף לכך, ביום הראשון היא סיימה במקום 18 במשחה ל-100 מטר פרפר בתוצאה של 58.78 שניות, שגם הוא היה ההישג הטוב ביותר של שחיינית אולימפית ישראלית.
ביוגרפיה > 2013

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד בפברואר 2013 זכתה עברי ב-5 מדליות, מהן 2 זהב ו-3 ארד. מדליות זהב, במשחה ל-100 מטר חזה בשיא ישראלי חדש של 1:07.92 דקות, שיפור לשיא בן ה-4 שנים של יוליה בנך (1:08.40 דקות) ובמשחה ל-100 מטר חופשי בתוצאה של 55.64 שניות, 6 מאיות השנייה לאט מהשיא הישראלי של אניה גוסטומלסקי. מדליות ארד, במשחה ל-50 מטר חופשי בתוצאה של 26.20 שניות, במשחה שליחות 4x50 מטר חופשי, היא שחתה רביעית ב"זינוק שליחות" תוצאה של 25.10 שניות ובמשחה שליחות 4x100 מטר מעורב, היא שחתה את סגנון החזה ב"זינוק שליחות" בתוצאה של 1:08.31 דקות.
באליפות צרפת הפתוחה בשחייה שנערכה בבליוו סור אלייה שבמרכז צרפת ביולי זכתה עברי ב-3 מדליות ארד במשחה ל-50 מטר חזה בהשוואת השיא הישראלי של יוליה בנך, 31.95 שניות, במשחה ל-50 מטר פרפר בתוצאה של 26.73 שניות ובמשחה ל-200 מטר מעורב אישי בתוצאה של 2:17.47 דקות.
באליפות העולם שנערכה בברצלונה בסוף יולי אותה שנה, היא סיימה במקום 18 במשחה ל-100 מטר חזה, בשיא ישראלי חדש של 1:08.52 דקות, במקום 20 במשחה ל-50 מטר גב, בשיא ישראלי חדש של 28.75 שניות, במקום 22 במשחה ל-100 מטר פרפר, בתוצאה של 59.45 שניות, במקום 23 במשחה ל-50 מטר חזה בשיא ישראלי חדש של 31.67 שניות ובמקום 28 במשחה ל-50 מטר פרפר בתוצאה של 27.04 שניות. שבוע לאחר מכן, באליפות ישראל שנערכה במכון וינגייט היא שיפרה במשחה ל-50 מטר גב את שיאה הישראלי הטרי והעמידה אותו על תוצאה של 28.51 שניות, ובמשחה ל-50 מטר חזה שיפרה גם כן את השיא, והעמידה אותו על תוצאה של 31.66 שניות.
ביוגרפיה > 2013 > מדליית ארד בגביע העולמי, דובאי

בתחרות גביע העולם (בריכת 25 מטר) שנערכה בדובאי באוקטובר אותה שנה זכתה עברי במדליית ארד במשחה ל-100 מטר חזה, בשיא ישראלי חדש של 1:06.70 דקות, אחרי אליה אטקינסון מג'מייקה שקבעה תוצאה של 1:02.91 דקות ויוליה יפימובה מרוסיה (1:04.70 דקות). כבר בשלב המוקדמות היא שיפרה את שיאה הישראלי והעמידה אותו על 1:07.90 דקות. נוסף לכך, היא סיימה במקום רביעי במשחה ל-100 מטר מעורב אישי בשיא ישראלי חדש של 59.38 שניות, בשלב המוקדמות היא קבעה שיא ישראלי חדש של 59.78 שניות, במקום חמישי במשחה ל-50 מטר חזה בשיא ישראלי חדש של 30.65 שניות, בשלב המוקדמות היא שיפרה את השיא הישראלי והעמידה אותו על 31.00 שניות ובמקום 12 במשחה ל-200 מטר מעורב אישי בתוצאה של 2:12.71 דקות.
ביוגרפיה > 2013 > מדליית כסף בגביע העולמי, קטר

בתחרות גביע העולם (בריכת 25 מטר) שנערכה בקטר באוקטובר אותה שנה זכתה עברי במדליית כסף במשחה ל-100 מטר מעורב אישי בשיא ישראלי חדש של 58.66 שניות, אחרי קטינקה הוסו מהונגריה (58.43 שניות) ולפני טרזה מיכאלאק מגרמניה (59.49 שניות) ובמקום שישי במשחה ל-100 מטר גב בשיא ישראלי חדש של 59.89 שניות ובכך הייתה לשחיינית הישראלית הראשונה ששחתה משחה זה מתחת לדקה. כבר בשלב המוקדמות היא קבעה שיא ישראלי חדש של 1:00.12 דקות.
באליפות אירופה בשחייה (בריכת 25 מטר) שנערכה בהרנינג שבדנמרק בדצמבר אותה שנה סיימה עברי במקום שמיני במשחה ל-200 מטר מעורב אישי בשיא ישראלי חדש של 2:08.75 דקות.
ביוגרפיה > 2014

באליפות ישראל בשחייה (בריכת 25 מטר) שנערכה במכון וינגייט בפברואר 2014, זכתה עברי ב-4 מדליות זהב אישיות וקבעה 4 שיאים ישראלים חדשים ב-3 משחים. מדליות הזהב בהן היא זכתה הן: במשחה ל-100 מטר גב בתוצאה של 58.86 שניות, לפני אניה גוסטומלסקי (1:00.99 דקות) ומיכל ליברמן מעירוני הוד השרון (1:03.02 דקות), במשחה ל-200 מטר גב בשיא ישראלי חדש של 2:08.51 דקות, לפני גיא שילון מהפועל ירושלים (2:14.24 דקות) ושחר מנחם ממכבי פארק מים רעות (2:15.65 דקות), במשחה ל-200 מטר חזה, בשיא ישראלי חדש של 2:21.67 דקות, לפני נסטיה קורוטקוב מהפועל דולפין נתניה (2:27.59 דקות) ודיאנה ניקנורוב ממכבי ראשון לציון (2:35.04 דקות) ובמשחה ל-400 מטר מעורב אישי בשיא ישראלי חדש של 4:42.07 דקות, לפני יעל דניאלי ממכבי פארק מים רעות 4:50.23 דקות וחן עייני מהפועל ירושלים (4:53.12 דקות). כבר בשלב המוקדמות, היא קבעה שיא ישראלי חדש של 4:44.05 דקות, שיפור לשיא הוותיק בן ה-14 שנים של דנה עדן (4:45.74 דקות).
באליפות אירופה שנערכה בברלין גרמניה באוגוסט 2014 סיימה עברי ב-3 משחים במקום תשיעי וקבעה 4 שיאים ישראלים. מקום תשיעי, במשחה ל-50 מטר פרפר בשיא ישראלי חדש של 26.13 שניות, במשחה ל-100 מטר פרפר בתוצאה של 58.70 שניות ובמשחה ל-100 מטר חזה בשיא ישראלי חדש של 1:07.89 דקות. נוסף לכך, היא סיימה במקום עשירי במשחה ל-50 מטר חזה בשיא ישראלי חדש של 31.42 שניות ובמקום 14 במשחה ל-200 מטר מעורב אישי בתוצאה של 2:14.75 דקות.
באליפות הונגריה הפתוחה בשחייה (בריכת 25 מטר) שנערכה בנובמבר אותה שנה קבעה עברי במשחה ל-100 מטר חזה שיא ישראלי חדש של 1:06.35 דקות.
ביוגרפיה > 2015

באפריל קבעה שיא ישראלי חדש במשחה ל-100 מטר חזה (1:07.74 דקות) והבטיחה את מקומה במשלחת לאולימפיאדת ריו.
באליפות העולם שנערכה בקאזאן רוסיה בשנת 2015 סיימה עברי במקום 20 במשחה ל-50 מטר חזה בתוצאה של 31.39 שניות, במקום 26 במשחה ל-50 מטר פרפר בתוצאה של 26.90 שניות, במקום 28 במשחה ל-100 מטר חזה בתוצאה של 1:09.08 דקות, במקום 33 במשחה ל-50 מטר גב בתוצאה של 29.50 שניות ובמקום 34 במשחה ל-200 מטר מעורב אישי בתוצאה של 2:18.35 דקות.
ביוגרפיה > 2016

באולימפיאדת ריו דה ז'ניירו (2016) סיימה עברי במקום 27 במשחה ל-100 מטר פרפר בתוצאה של 59.42 שניות, במקום 28 במשחה ל-200 מטר חזה בתוצאה של 2:31.49 דקות ובמקום 29 במשחה ל-100 מטר חזה בתוצאה של 1:09.42 דקות.
משפחה

עברי היא נינתה של סופרת הילדים מרים רות. בריאיון לערוץ הספורט בשנת 2018 ציינה כי יש לה בת זוג.
שיאים אישיים > בריכה אולימפית

50 מטר חופשי: 26.51 שניות (2008)
100 מטר חופשי: 56.62 שניות (2009)
200 מטר חופשי: 2:02.91 דקות (2014)
50 מטר גב: 28.51 שניות (2013), שיא ישראל בעבר
100 מטר גב: 1:03.13 דקות (2013)
200 מטר גב: 2:15.40 דקות (2014)
50 מטר פרפר: 26.13 שניות (2014), שיא ישראל
100 מטר פרפר: 58.21 שניות (2009), שיא ישראל
50 מטר חזה: 31.35 שניות (2015), שיא ישראל בעבר
100 מטר חזה: 1:07.74 דקות (2015), שיא ישראל בעבר
200 מטר חזה: 2:29.57 דקות (2015)
200 מטר מעורב אישי: 2:13.29 דקות (2012), שיא ישראל בעבר
שיאים אישיים > בריכת 25 מטר

50 מטר חופשי: 25.53 שניות (2014)
100 מטר חופשי: 55.60 שניות (2012)
200 מטר חופשי: 1:58.61 דקות (2011)
50 מטר גב: 27.94 שניות (2017)
100 מטר גב: 58.86 שניות (2014)
200 מטר גב: 2:08.51 דקות (2014), שיא ישראל בעבר
50 מטר פרפר: 25.69 שניות (2009), שיא ישראל שלא הוכר
100 מטר פרפר: 56.75 שניות (2014), שיא ישראל
50 מטר חזה: 30.41 שניות (2015), שיא ישראל בעבר
100 מטר חזה: 1:06.35 דקות (2014), שיא ישראל בעבר
200 מטר חזה: 2:21.67 דקות, שיא ישראל בעבר
100 מטר מעורב אישי: 58.66 שניות (2013), שיא ישראל בעבר
200 מטר מעורב אישי: 2:08.75 דקות (2013), שיא ישראל בעבר
400 מטר מעורב אישי: 4:42.07 דקות (2014), שיא ישראל בעבר
הערות שוליים

1 2  שירי אלג'ם, ‏עברי: יש לי בת זוג, אבל אף פעם לא הגדרתי את עצמי, באתר ערוץ הספורט, 1 באוגוסט 2018
↑  Swimrankings - Swimming Rankings and Results - Worldwide, International Swim Sport, www.swimrankings.net
↑  אורי שטיפט, שני שיאים ישראלים בסיום אליפות ישראל, באתר ONE, ‏12 באוגוסט 2006
↑  אורי שטיפט, שיא ישראלי לגיא ברנע ב-50 מטר גב!, באתר ONE‏, 11 באוגוסט 2006
↑  אורן קורנפלד‏, שחייה: גם עמית עברי הבטיחה את מקומה במשחקים בריו, באתר וואלה, 20 באפריל 2015
↑  באליפות אירופה בשחייה (בריכת 25 מטר) שנערכה באיסטנבול בדצמבר 2009 קבעה עמית עברי בשלב חצי הגמר במשחה ל-50 מטר פרפר תוצאה טובה משיא ישראל בן השנה של אניה גוסטומלסקי (25.74 שניות). אולם שיא זה לא אושר (השחיינים ידעו על ההחלטה) מאחר שנקבע בעזרת חליפת השחייה שיצאה באותה העת משימוש. תוצאה זו עדיין מהווה את התוצאה המהירה ביותר ששחיינית ישראלית קבעה במשחה זה, נכון למאי 2021.
|  משלחת ישראל לאולימפיאדת לונדון (2012)  |
| --- | --- | --- |
|  אתלטיקה | זוהר זימרו • דונלד סנפורד • ג'יליאן שוורץ |  |
|  בדמינטון | מישה זילברמן |  |
|  ג'ודו | טומי ארשנסקי • אריק זאבי • גולן פולק • סוסו פללשווילי • אליס שלזינגר |  |
|  התעמלות אמנותית | נבחרת ישראל בהתעמלות אמנותית (מורן בוזובסקי, אליאורה זולקובסקי, פולינה זקלוז'ני, נועה פלצ'י, ויקטוריה קושל, מרינה שולץ) • נטע ריבקין |  |
|  התעמלות מכשירים | פליקס אהרונוביץ' • ולריה מקסיוטה • אלכס שטילוב |  |
|  טניס | יוני ארליך • שחר פאר • אנדי רם |  |
|  קליעה | סרגיי ריכטר |  |
|  שחייה | אמרי גניאל • יעקב טומרקין • גל נבו • עמית עברי • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • גיל כהן • ערן סלע • שחר צוברי • לי קורזיץ • גידי קליגר |  |
|  משלחת ישראל לאולימפיאדת ריו דה ז'ניירו (2016)  |
| --- | --- | --- |
|  אופניים | שני בלוך • שלומי חיימי |  |
|  אתלטיקה | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |  |
|  בדמינטון | מישה זילברמן |  |
|  ג'ודו | לינדה בולדר •  ירדן ג'רבי • גילי כהן • שגיא מוקי • גולן פולק • שירה ראשוני •  אורי ששון |  |
|  גולף | לטיסיה בק |  |
|  היאבקות | אילנה קרטיש |  |
|  הרמת משקולות | איגור אולשנצקי |  |
|  התעמלות אמנותית | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |  |
|  התעמלות מכשירים | אלכס שטילוב |  |
|  טאקוונדו | רון אטיאס |  |
|  טניס | דודי סלע |  |
|  טריאתלון | רון דרמון |  |
|  קליעה | סרגיי ריכטר |  |
|  שחייה | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |  |
|  שחייה צורנית | אנסטסיה גלושקוב • יבגניה טטלבאום |  |
|  שיט | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |  |
עמית עברי (בגד ים כתום) ומריה אסטשקינה, באליפות העולם בשחייה, קאזאן 2015
פרידריך קרל פון אופנהיים

| --- | --- |
פרידריך קרל פון אופנהיים
פרידריך קרל פון אופנהיים
 לידה:  5 באוקטובר 1900 קלן 
 פטירה:  22 בנובמבר 1978 (בגיל 78) Marienburg, הרפובליקה הפדרלית של גרמניה 
 מקום קבורה:  בית הקברות המרכזי בקלן, גרמניה
 מדינה:  גרמניה 
 מקצוע:  בנקאי, פוליטיקאי 
 צאצאים:  Alfred Freiherr von Oppenheim, Friedrich Carl Baron von Oppenheim 
 מידע חסיד אומות העולם
 פרסים והוקרה:  חסיד אומות העולם (10 באוקטובר 1996)  הצלב הגדול של מסדר הכבוד של הרפובליקה הפדרלית של גרמניה (1975)  מסדר ההצטיינות הבווארי (1963)  עיטור  מסדר הכבוד של הרפובליקה הפדרלית של גרמניה בדרגת מפקד בכיר (1970) 
 קישורים חיצוניים
 יד ושם:  פרידריך קרל פון אופנהיים
 
מצבת קברם של פרידריך קרל פון אופנהיים ורעייתו רות בבית הקברות מלאטן (גר') בקלן
פרידריך קרל פון אופנהיים (בגרמנית: Friedrich Carl von Oppenheim;‏ 1900, קלן – 1978, קלן), היה בנקאי, פוליטיקאי  ממוצא יהודי וחסיד אומות העולם מגרמניה.
קורות חיים

פון אופנהיים היה נינו של הבנקאי היהודי הגרמני סלומון אופנהיים (אנ'). הוא היה מבעליו של סל אופנהיים (אנ'), בנק שהיה בעל תפקיד חשוב בתיעוש חבלי הריין והרוהר, בעיקר דרך מימון תשתיות מסילת ברזל ודרכי תעבורת מים, וכן פיתוח תעשיות הפחם והפלדה. בצעירותו השתלם בעסקי המשפחה בניו יורק ובסאו פאולו. בשנת 1929 התמנה בתור שותף בבנק של הוריו.
בשנים הראשונות של שלטון המפלגה הנאצית בגרמניה נחשב פון אופנהיים "מישלינגה" - בן תערובת, רבע יהודי. הוא לא הורשה להתקבל למפלגה הנאצית ולא התאפשר לו להגיע לעמדות השפעה בממשל, אך הוא הורשה להחזיק באזרחותו הגרמנית. הבנק שלו הוסב על שמו של ידיד לא יהודי וכך התאפשר לו להמשיך בפעילותו הכלכלית, אם כי הוא היה נתון להטרדת הרשויות הנאציות המקומיות, ובעיקר היועץ הכלכלי המחוזי, ה-Gauwirtschaftsberater (גר').
פון אופנהיים הסתיר את טינתו לנאצים, אך בסוף שנות השלושים נחקר למרות זאת על ידי הגסטפו. עם זאת, חשיבותם הכלכלית של עסקיו למשק הגרמני ושל קשריו הכלכליים בחוץ לארץ הקנו לו מידה מסוימת של חסינות.
קורות חיים > בתקופת מלחמת העולם השנייה

פון אופנהיים ואחיו הגדול ולדמר הוכנסו לאבווהר, המודיעין הצבאי הגרמני, שבתקופת המלחמה, ותחת מנהיגותו של וילהלם קנריס, מתנגד הנאצים בסתר, אפשר להם לקבל אישורי מעבר בלתי מוגבלים לחוץ לארץ. פון אופנהיים המשיך להיות בקשר עם ידידים יהודים למרות התעמולה הנאצית ומעמדו הפגיע כמישלינגה. הוא האיץ בידידים יהודים לעזוב את גרמניה, סייע להם להגר תוך העברת נכסיהם ועסקיהם, והמשיך להיות עמם בקשר גם לאחר הגירתם.
במאי 1940 פלשו הגרמנים להולנד וידידיו היהודים של פון אופנהיים שוב עמדו בסכנה. כעבור מספר חודשים הצליח פון אופנהיים לארגן עבורם ויזות מעבר לפורטוגל ומשם לדרום אמריקה. כדי להצילם הגיע פון אופנהיים אישית להולנד והשתמש בכלי רכב של האבווהר על מנת להעבירם - 11 איש - עד לגבול צרפת-ספרד.
בקיץ 1942 החלו הגרמנים לגרש את יהודי הולנד. פון אופנהיים סייע במאמצים - הכושלים ברובם - להצלת יהודים שעבדו במפעלי חברת אוקסיד באמסטרדם. זו הייתה חברה יהודית לשעבר, שעליה השתלטו גרמנים אוהדי היהודים, כדי להצילה מהחרמה על ידי המשטר הנאצי ומשתפי הפעולה עמו. החברה עסקה בייצור מתכות שהיו חשובות למשק המלחמה הגרמני. על כן זכו רבים מעובדיה היהודים למעמד של עובדים מוגנים, בין היתר הודות להשתדלותו של פון אופנהיים, אך גם זאת רק באופן זמני, עד הגירושים בשנת 1943, שכללו גם עובדים אלה. פון אופנהיים פנה לפרדיננד אאוס דר פנטן (אנ'), קצין אס אס שהיה הממונה על משרד הלשכה המרכזית להגירת יהודים באמסטרדם, וביקש ממנו לא לגרש את היהודים, אך לשווא. מתוך כשמונים עובדי החברה, שרדו את השואה רק עשרה.
פון אופנהיים פעל גם להצלתם של יהודים אחרים, שהיו במחבוא או במעצר. הוא הפעיל ידידים לשם גיוס כספים שנועדו להשגת אישורי הגירה עבור יהודים.
כאמור, פון אופנהיים היה תחת מעקב מתמשך של הגסטפו, ומספר שבועות לאחר ניסיון ההתנקשות בהיטלר ביולי 1944 נעצר. הוא הועמד לדין באשמת בגידה. הגסטפו ניסה להפלילו על ידי שתילת ראיות כוזבות ליהדותה-לכאורה של אמו וכך לגרום להעמדתו לדין במעמד מופחת של "יהודי למחצה", בן תערובת מדרגה ראשונה. החקירה לא הסתיימה עד תום המלחמה ופון אופנהיים שרד עד תום המלחמה, אז שוחרר בידי הצבא האמריקאי.
קורות חיים > לאחר המלחמה

בשנת 1947 הושב שמה המקורי של החברה של אופנהיים והיא המשיכה בפעילותה הבנקאית והפכה לאחד הבנקים הפרטיים הגדולים ביותר בגרמניה המערבית.
משנת 1958 היה פון אופנהיים נשיא של ארגון לא ממשלתי בשם Europa-Union Deutschland (אנ') התומך ברעיון האיחוד האירופי, ומשנת 1973 היה נשיא הכבוד של הארגון.
הוא היה מיוזמיו וממיקמיו של מסלול מרוצי הסוסים Preis von Europa (אנ') בקלן, שנפתח בשנת 1963.
הכרה והנצחה

בשנת 1996 הכיר יד ושם בפרידריך קרל פון אופנהיים לאחר מותו בתור חסיד אומות העולם.
ראו גם

מקס פון אופנהיים
צ'אלינג קופמאנס

| --- | --- |

 לידה:  28 באוגוסט 1910 's-Graveland, הולנד 
 פטירה:  26 בפברואר 1985 (בגיל 74) ניו הייבן, ארצות הברית 
 שם לידה:  Tjalling Charles Koopmans 
 מקום מגורים:  צפון הולנד 
 מקום לימודים:  אוניברסיטת אוטרכט (1932)  אוניברסיטת אמסטרדם (1934)  אוניברסיטת אוסלו (1935)  אוניברסיטת ליידן (1936) 
 מנחה לדוקטורט:  הנס קרמרס, יאן טינברגן 
 מוסדות:  אוניברסיטת פרינסטון (1940–1941)  חבר הלאומים (1938–1940)  פן מיוצ'ואל (1941–1942)  בית הספר לכלכלה של הולנד (1936–1938)  אוניברסיטת ייל (1955–1980)  אוניברסיטת שיקגו (1944–1955)  British Merchant Shipping Industry Joint Working Party (1942–1944) 
 תלמידי דוקטורט:  Carl Christ, Rolf Mantel, Guillermo Calvo, Stanley Reiter, Charles C. Holt, Robert H. Strotz 
 פרסים והוקרה:  פרס נובל לכלכלה (1975)  עמית החברה האקונומטרית (1939)  עמית המכון לסטטיסטיקה מתמטית (1943)  עמית מכובד של האגודה האמריקאית לכלכלה  עמית האיגוד האמריקני לסטטיסטיקה  הרצאת פישר-שולץ 
 
צ'אלינג צ'ארלס קופמאנס (בהולנדית ובאנגלית: Tjalling Charles Koopmans;‏ 28 באוגוסט 1910 – 26 בפברואר 1985) היה כלכלן ומתמטיקאי הולנדי-אמריקאי, חתן פרס נובל לכלכלה לשנת 1975.
ביוגפריה

קופמאנס נולד בצפון הולנד. הוא החל ללמוד מתמטיקה באוניברסיטת אוטרכט בגיל שבע עשרה. שלוש שנים לאחר מכן, בשנת 1930, החל ללמוד פיזיקה תאורטית. ב-1933 פגש ביאן טינברגן, ועבר לאמסטרדם כדי ללמוד כלכלה מתמטית תחתיו. הוא למד באוניברסיטת ליידן וסיים את לימודיו בשנת 1936 עם תואר דוקטור.
ב-1940 עבר לארצות הברית, שם עבד במשך זמן מה עבור גוף ממשלתי בוושינגטון. לאחר מכן עבר לשיקגו. בשנת 1946 קיבל אזרחות אמריקאית. ב-1955 עבר מאוניברסיטת שיקגו לאוניברסיטת ייל.
בשנת 1975 זכה קופמאנס בפרס נובל לכלכלה, יחד עם לאוניד קנטורוביץ', על תרומותיהם לתאוריה של אופטימיזציה של הקצאת משאבים.
נפטר בניו הייבן, קונטיקט שבארצות הברית ב-26 בפברואר 1985.
פראן גרסיה

פרנסיסקו "פראן" חוסה גרסיה טורס (בספרדית: Francisco "Fran" José García Torres; נולד ב-14 באוגוסט 1999 בבולאניוס דה קלאטרבה שבספרד) הוא כדורגלן ספרדי המשחק בעמדת המגן השמאלי בקבוצת ריאל מדריד מהליגה הספרדית.
קריירת מועדונים

גרסיה גדל במחלקות הנוער של בולאניוס וריאל מדריד. בשנת 2018 החל לשחק בריאל מדריד קסטיליה, קבוצת המילואים של ריאל מדריד. ב-6 בדצמבר 2018 ערך את הופעתו היחידה במדי הקבוצה הראשונה של ריאל מדריד, בניצחון 6-1 על מלייה במסגרת גביע המלך הספרדי לעונת 2018/2019.
ב-1 בספטמבר 2020 הושאל גרסיה למשך עונה אחת לראיו ואיקאנו מהליגה הספרדית השנייה. הוא ערך 41 הופעות ליגה במהלך תקופת ההשאלה, בהן הבקיע שער אחד, וסייע לקבוצתו להעפיל ללה ליגה.
ב-13 ביולי 2021 חתם גרסיה על חוזה קבוע לארבע שנים בראיו ואיקאנו. ב-15 באוגוסט ערך את הופעת הבכורה שלו בליגה, בהפסד 3-0 לסביליה במסגרת המחזור הראשון לעונת 2021/2022. ב-18 בפברואר 2022 הבקיע את שער הבכורה שלו בליגה, בהפסד 2-1 לאלצ'ה במסגרת המחזור ה-25 בליגה.
בקיץ 2023 הפעילה ריאל מדריד את סעיף השחרור שלו בגובה חמישה מיליון יורו. גרסיה עבר רשמית לקבוצה ב-1 ביולי 2023.
תארים

ליגת האלופות: 2023/2024
אליפות ספרד: 2023/2024
הסופר קאפ האירופי: 2024
הערות שוליים

↑  Fran García nuevo jugador del Rayo Vallecano באתר הרשמי של ראיו ואיקאנו, 1 בספטמבר 2020 (בספרדית)
↑  Fran García jugador del Rayo las próximas cuatro temporadas באתר הרשמי של ראיו ואיקאנו, 13 ביולי 2021 (בספרדית)
צ'רנוודה

| --- | --- |
סמל צ'רנוודהסמל צ'רנוודה

 מדינה:  רומניה רומניה
 מחוז:  קונסטנצה
 ראש העיר:  Liviu-Cristian Negoiță
 בירת העיר:  צ'רנוודה 
 שטח:  46.69 קמ"ר
 גובה:  50.000000 מטרים
 אוכלוסייה:  ‏
  ‑ בעיר:  15,088 (1 בדצמבר 2021)
 קואורדינטות:  44°20′17″N 28°2′1″E﻿ / ﻿44.33806°N 28.03361°E﻿ / 44.33806; 28.03361
 אזור זמן:  UTC+2
 www.primaria-cernavoda.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור צ'רנוודה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור צ'רנוודה  he tabBackground:;tabBorder:#aaa;defaultTab:0;
 
ציור של צ'רנוודה ביום 24 ביוני 1854
גשר צ'רנוודה מעל הדנובה בתחילת המאה ה-20
תחנת הכוח הגרעינית של צ'רנוודה
צ'רנוודה (ברומנית: Cernavodă) היא עיר נמל על הגדה הימנית של הדנובה הישנה (זרוע אוסטרוב), מול מרכז ביצת יאלומיצה. מצ'רנוודה נפתחת תעלת דנובה–הים השחור, המהווה חלק ממערכת השיט החוצה את אירופה ומחברת את רוטרדם עם קונסטנצה. צ'רנוודה שוכנת בחבל דוברוג'ה, מחוז קונסטנצה, רומניה, ונכון ל-2011, חיים בה 17,022 תושבים.
בסמוך לצ'רנוודה הוקמה תחנת כוח גרעינית המספקת חלק נכבד מהאנרגיה החשמלית שרומניה צורכת. במקום יש גשר מעל הדנובה, מסילת ברזל, וכבישים.
צ'רנווצ'יצה

אנדרטה לזכר קרבנות השואה בעיירה.
צ'רנווצ'יצה (בבלארוסית: Чарнаўчыцы, צ'רנאוצ'יצי; בפולנית: Czarnawczyce) היא עיירה במחוז ברסט שבמערב בלארוס, כ-14 ק"מ צפונית לברסט, בה התקיימה עד השואה קהילה יהודית גדולה.
היסטוריה

צ'רנווצ'יצה נזכרת לראשונה במאה ה-15 ככפר בבעלות פרטית, ובמשך השנים הייתה למרכז מסחר אזורי. בשנת 1718 הוענקו ליישוב זכויות עיר, ובהמשך אותה מאה היה היישוב בבעלות משפחת רדזיוויל. בחלוקת פולין בסוף המאה ה-18 נכללה העיירה בתחום האימפריה הרוסית, ולאחר מלחמת העולם הראשונה נכללה בתחום הרפובליקה הפולנית השנייה.
קהילה יהודית התקיימה בעיירה מראשית המאה ה-17, וזו הייתה כפופה תחילה לקהילת בריסק. מראשית המאה ה-19 היו היהודים לרוב גדול בקרב תושבי העיירה, ובין מלחמות העולם נמנו ביישוב 428 יהודים. במהלך הכיבוש הגרמני בזמן מלחמת העולם השנייה גורשו יהודי העיירה לגטו בריסק, ושם חלקו את גורל יתר יהודי המקום, אשר נרצחו ברובם בברונה גורה.
פרנק בורזייגי

| --- | --- |

צילום מסביבות שנת 1920
 לידה:  23 באפריל 1894 סולט לייק סיטי, יוטה
 פטירה:  19 ביוני 1962 (בגיל 68) הוליווד, ארצות הברית 
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  מ-1912
 פרסים והוקרה:  פרס אוסקר לבמאי הטוב ביותר (1932)  פרס אוסקר לבמאי הטוב ביותר, תמונת דרמה (1928)  כוכב בשדרת הכוכבים בהוליווד 
 פרופיל ב-IMDb
 
פרנק בורזייגי (באנגלית: Frank Borzage; 23 באפריל 1894 –  19 ביוני 1962), במאי ושחקן אמריקאי, הנודע בזכות הרומנטיקה המיסטית שבסרטיו.
ביוגרפיה

בורזייגי נולד ב-1894 בסולט לייק סיטי, יוטה. הוא היה השני מבין 14 הילדים של המהגר האיטלקי לואיג'י בורזאגה, בזמנו כורה פחם יליד רונצונה  (חבל טרנטינו-אלטו אדיג'ה) ושל אשתו השווייצרית-הגרמנייה מריה ריג (Ruegg) בעבר פועלת בבית חרושת למשי. הוא החל את דרכו בתעשיית הקולנוע ההוליוודית כשחקן סרטי ראינוע. בין השנים 1912–1918 כיכב ביותר מ-110 סרטים, רובם סרטים קצרים שלא נשתמרו. הבולט מבין סרטיו כשחקן היה "Intolerance: Love's Struggle Throughout the Ages", של הבמאי ד. וו. גריפית', אולם הוא הופיע שם רק כניצב.
שנה לאחר שהחל לשחק בסרטים, החל בורזייגי גם לביים סרטים קצרים, ולקראת סוף העשור הוא החל לביים סרטים ארוכים מ-20 דקות.
על סרטו "הרקיע השביעי" משנת 1927 קיבל את פרס האוסקר הראשון על בימויו. סרטים חשובים אחרים שביים הם "מלאך הרחוב" (1928), "כוכב מזל" (1929), "ילדה רעה", שזיכה את בורזייגי פעם נוספת בפרס האוסקר על בימוי "הקץ לנשק" - עיבוד ראשון לספרו של ארנסט המינגוויי, שהיה מועמד בפרס האוסקר לסרט הטוב ביותר (1932), "תשוקה" (1936) עם גרי קופר ומרלן דיטריך, "מטען מסתורי" (1940) - בו כיכבו קלארק גייבל וג'ואן קרופורד, ו"מיין הספרדית" - עם מורין או'הרה, שצולם בטכניקולור באולפני RKO, לראשונה מִזה עשור.
תרומתו לתעשיית הקולנוע זכתה להכרה כשבורזייגי קיבל כוכב בשדרת הכוכבים של הוליווד, מספר 6300.